Diari Oficial de la Generalitat Valenciana


Sumari del DOGV 8941, del 02-11-2020 (2020/9035)

RESOLUCIÓ de 28 d'octubre de 2020, de la directora general de Personal Docent de la Conselleria d'Educació, Cultura i Esport, per la qual es convoca concurs de trasllats dels funcionaris i de les funcionàries docents del cos de mestres per a la provisió de places en l'àmbit de gestió de la Generalitat Valenciana.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8941

Data del DOGV
:   02-11-2020

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2020/9035


Data del document
:   28-10-2020

Organisme emissor
:   Conselleria d'Educació, Cultura i Esport

Tipus de document
:   Resolució

Correcció d'errades

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * concurs administratiu

RESOLUCIÓ de 28 d'octubre de 2020, de la directora general de Personal Docent de la Conselleria d'Educació, Cultura i Esport, per la qual es convoca concurs de trasllats dels funcionaris i de les funcionàries docents del cos de mestres per a la provisió de places en l'àmbit de gestió de la Generalitat Valenciana. [2020/9035]  
La Llei orgànica d'educació, modificada per la Llei orgànica 8/2013, de 9 de desembre, per a la millora de la qualitat educativa, en la disposició addicional sisena, apartat 1, determina que, entre altres, és base del règim estatutari del personal docent públic la provisió de places per mitjà de concurs de trasllats d'àmbit estatal.  
En el punt 3 d'aquesta disposició s'estableix l'obligació per a les administracions educatives de convocar periòdicament concursos de trasllats d'àmbit estatal, als efectes de procedir a la provisió de les places vacants que determinen en els centres docents d'ensenyament dependents d'aquelles, així com per a garantir la possible concurrència dels funcionaris i de les funcionàries del seu àmbit de gestió a places d'altres administracions educatives i, si és procedent, l'adjudicació d'aquelles que resulten del mateix concurs. En aquests concursos podran participar tot el personal funcionari públic docent, siga quina siga l'administració educativa de què depenguen, o per la qual hagen ingressat, sempre que reunisquen els requisits generals i els específics que, d'acord amb les respectives relacions de llocs de treball, establisquen aquestes convocatòries.  
El Reial decret 1364/2010, de 29 d'octubre, regula el concurs de trasllats d'àmbit estatal entre funcionaris i funcionàries dels cossos docents previstos en la Llei orgànica 2/2006, de 3 de maig, d'educació, i altres procediments de provisió de places a cobrir per aquests, i en l'article 7 estableix el caràcter biennal d'aquest concurs.  
En compliment d'allò que s'ha preceptuat en l'article 8 del Reial decret 1364/2010, aquesta resolució s'ajusta a les normes procedimentals regulades en l'Ordre EFP/942/2020, de 5 d'octubre, per la qual s'estableixen les normes procedimentals aplicables als concursos de trasllats d'àmbit estatal que s'han de convocar durant el curs 2020/2021 per a funcionaris i funcionàries dels cossos docents previstos en la Llei orgànica d'educació, modificada per la Llei orgànica 8/2013, de 9 de desembre, per a la millora de la qualitat educativa. D'acord amb aquestes normes procedimentals i l'article 9, apartat 4, del Reial decret 1364/2010, de 29 d'octubre, la Conselleria d'Educació, Investigació, Cultura i Esport ofereix els llocs vacants produïts fins al 31 de desembre d'enguany, així com els que resulten del mateix concurs, dependents de l'àmbit territorial de gestió de la Conselleria d'Educació, Cultura i Esport, sempre que, en qualsevol dels casos, la continuïtat en el seu funcionament estiga prevista en la planificació educativa i en funció dels criteris d'estabilitat del professorat en un mateix centre que es puguen establir.  
En la tramitació d'aquesta resolució, s'ha complit el que preveuen l'article 37 del Reial decret legislatiu 5/2015, de 30 d'octubre, pel qual s'aprova el text refós de la Llei de l'estatut bàsic de l'empleat públic, i els articles 153 i següents de la Llei 10/2010, de 9 de juliol, de la Generalitat, d'ordenació i gestió de la funció pública valenciana.  
  
En virtut d'allò que s'ha exposat, d'acord amb el que preveu el Reial decret 1364/2010, de 29 d'octubre, aquesta Direcció General de Personal Docent ha disposat convocar concurs de trasllats d'àmbit estatal, d'acord amb les bases següents:  
  
Primera. Objecte i normativa aplicable  
1.1. Es convoca concurs de trasllats, d'acord amb les especificacions que s'indiquen en aquesta resolució, per a la provisió de llocs de treball en l'àmbit territorial de gestió de la Generalitat Valenciana entre funcionaris i funcionàries de carrera pertanyents al cos de mestres.  
  
1.2. Aquest concurs es regirà per la Llei orgànica d'educació, modificada per la Llei orgànica 8/2013, de 9 de desembre, per a la millora de la qualitat educativa; l'article 37 del Reial decret legislatiu 5/2015, de 30 d'octubre, pel qual s'aprova el text refós de la Llei de l'estatut bàsic de l'empleat públic, així com la Llei 10/2010, de 9 de juliol, de la Generalitat, d'ordenació i gestió de la funció pública valenciana, i el Reial Decret 276/2007, de 23 de febrer, pel qual s'aprova el Reglament d'ingrés, accessos i adquisició de noves especialitats en els cossos docents a què es refereix la Llei orgànica 2/2006, de 3 de maig, d'educació (BOE 53, 02.03.2007), modificat pel Reial decret 84/2018, de 23 de febrer, el Reial Decret 1364/2010 i el Reial Decret 1594/2011, i l'Ordre EFP/942/2020, de 5 d'octubre, per la qual s'estableixen les normes procedimentals aplicables als concursos de trasllats d'àmbit estatal.  
  
  
Segona. Places oferides i determinació d'aquestes  
2.1. S'oferiran les places o llocs vacants que es determinen, entre els quals s'inclouran, almenys, les que es produïsquen fins al 31 de desembre de 2020, així com aquelles que resulten del mateix concurs de cada cos docent, sempre que, en qualsevol dels casos, la continuïtat del seu funcionament estiga prevista en la planificació educativa i en funció dels criteris d'estabilitat del professorat en un mateix centre que s'establisquen.  
Aquestes places o llocs oferits es podran incrementar amb les que resulten, en l'àmbit de gestió de la Conselleria d'Educació, Cultura i Esport, de la resolució dels concursos convocats pels departaments d'educació de les administracions educatives de les comunitats autònomes, sempre que el seu funcionament estiga previst en la planificació educativa.  
2.2. De conformitat amb l'Ordre EFP/942/2020, de 5 d'octubre, per la qual s'estableixen les normes procedimentals aplicables als concursos de trasllats d'àmbit estatal a convocar durant aquest curs escolar, la determinació de les vacants provisionals es realitzarà abans del dia 16 de febrer de 2021 i la de les definitives abans del dia 20 d'abril de 2021, i es publicaran les dues en la pàgina web de la Conselleria d'Educació, Cultura i Esport.  
2.3. Totes les vacants què es fa referència en aquesta base hauran de correspondre a llocs de treball d'Educació Infantil, d'Educació Primària i primer cicle d'Educació Secundària Obligatòria en instituts, departaments d'orientació en instituts i de centres de formació de persones adultes, la necessitat dels quals es trobe prevista en la planificació escolar.  
2.4. Les vacants o resultes dels centres penitenciaris, dels centres de reeducació, dels centres catalogats com a centre d'acció educativa singular (CAES) en el curs 2018/2019, dels centres d'educació especial, dels centres de formació de persones adultes, i les que tinguen caràcter itinerant, no s'adjudicaran de manera forçosa, per la qual cosa el personal funcionari que vulga accedir a aquestes vacants haurà de sol·licitar expressament el tipus de llocs o el centre al qual estiguen adscrits.  
  
  
Tercera. Requisits específics per a l'exercici de determinats llocs  
  
Els funcionaris i les funcionàries del cos de mestres podran sol·licitar els llocs següents sempre que reunisquen els requisits exigits per a aquests:  
A) Llocs de treball de les especialitats del cos de mestres, d'acord amb allò que disposa l'article 2 del Reial decret 1594/2011, de 4 de novembre, pel qual s'estableixen les especialitats docents del cos de mestres que exercisquen les seues funcions en les etapes d'Educació Infantil i d'Educació Primària regulades en la Llei orgànica 2/2006, de 3 de maig, d'educació.  
- Educació Infantil  
- Educació Primària  
- Llengua estrangera: Anglés  
- Llengua estrangera: Francés  
- Llengua estrangera: Alemany  
- Educació Física  
- Música  
- Pedagogia Terapèutica   
- Audició i Llenguatge  
Aquests llocs els podran sol·licitar a més dels funcionaris i de les funcionàries que acrediten la titularitat de l'especialitat, aquells que, d'acord amb la disposició addicional quarta del Reial decret 1364/2010, de 29 d'octubre, hagen sigut habilitats per a aquestes, d'acord amb la normativa anterior a l'entrada en vigor del reial decret esmentat, així com aquells que obtinguen l'especialitat durant el transcurs d'aquest procediment en virtut del que disposa el Reial decret 1594/2011, de 4 de novembre, pel qual s'estableixen les especialitats docents del cos de mestres que exercisca les seues funcions en les etapes d'Educació Infantil i d'Educació Primària.  
Els funcionaris i les funcionàries que hagen ingressat en aquest cos en virtut dels procediments selectius realitzats d'acord amb el Reial decret 276/2007, de 23 de febrer, en el qual a més es crea l'especialitat de Primària, únicament podran optar a llocs d'aquesta especialitat si en són titulars, siga per haver ingressat en el cos de mestres per aquesta, siga per haver-la adquirida a través del procediment d'adquisició de noves especialitats regulat en el mencionat reial decret o per haver obtingut l'habilitació corresponent.  
B) Llocs de treball dels dos primers cursos de l'Educació Secundària Obligatòria:  
- Ciències Socials, Geografia i Història  
- Matemàtiques i Ciències de la Naturalesa  
- Ciències de la Naturalesa  
- Matemàtiques  
- Llengua Castellana i Literatura  
- Llengua estrangera: Anglés  
- Llengua estrangera: Francés  
- Educació Física  
- Música  
- Llengua i Literatura Valenciana  
Únicament podran sol·licitar aquests llocs, d'acord amb la disposició transitòria primera del Reial decret 1364/2010, de 29 d'octubre, pel qual es regula el concurs de trasllats d'àmbit estatal entre funcionaris i funcionàries dels cossos docents previstos en la Llei orgànica 2/2006, de 3 de maig, d'educació, i altres procediments de provisió de places a cobrir per aquests, els funcionaris i les funcionàries del cos de mestres que, adscrits amb caràcter definitiu, estiguen exercint la docència en aquests cursos de l'Educació Secundària Obligatòria. Així mateix, podran exercir la seua mobilitat a places o llocs d'Educació Infantil i Primària per als quals estiguen habilitats, i, en cas d'obtindre destinació, perdran tota opció a futures vacants dels cursos primer i segon de l'Educació Secundària Obligatòria.  
  
En el cas de supressió del lloc, en els cursos primer i segon de l'Educació Secundària Obligatòria en el qual s'estiga adscrit amb caràcter definitiu es podrà continuar optant en els concursos de trasllats a l'obtenció d'una nova destinació en els llocs esmentats, sempre que no hagen obtingut després de la supressió una nova destinació definitiva.  
  
En tot cas, a l'hora de la sol·licitud d'aquests llocs, hauran d'acreditar l'habilitació d'acord amb les equivalències següents:  
   
Mestres amb l'especialitat en  
 Llocs dels dos primers cursos de l'Educació Secundària Obligatòria per als quals posseeixen l'especialitat  
- Filologia: Llengua Castellana i Anglés - Llengua estrangera: Anglés  
- Llengua Castellana i Literatura  
- Filologia: Llengua Castellana i Francés - Llengua estrangera: Francés   
- Llengua Castellana i Literatura  
- Filologia: Llengua Castellana - Llengua Castellana i Literatura  
- Matemàtiques i Ciències Naturals - Matemàtiques.  
- Ciències de la Naturalesa  
- Matemàtiques i Ciències de la Naturalesa  
- Ciències Socials - Ciències Socials, Geografia i Història.  
- Educació Física - Educació Física  
- Educació Musical - Música  
- Filologia: Valencià - Llengua i Literatura Valenciana  
  
  
C) Llocs dels departaments d'orientació dels instituts d'Educació Secundària:  
- Pedagogia Terapèutica  
- Audició i Llenguatge  
Aquests llocs els podran sol·licitar, a més dels funcionaris i de les funcionàries que acrediten la titularitat de l'especialitat, aquells que, d'acord amb la disposició addicional quarta del Reial decret 1364/2010, de 29 d'octubre pel qual es regula el concurs de trasllats d'àmbit estatal entre funcionaris i funcionàries dels cossos docents previstos en la Llei orgànica 2/2006, de 3 de maig, d'educació, i altres procediments de provisió de places a cobrir per aquests, hagen sigut habilitats per a aquests llocs d'acord amb la normativa anterior a l'entrada en vigor de l'esmentat reial decret.  
D) Llocs en centres de formació de persones adultes.  
Aquests llocs podran ser sol·licitats pels mestres i per les mestres que acrediten l'especialitat d'acord amb les equivalències següents:  
  
  
MESTRES HABILITATS LLOC DE TREBALL EN CENTRES DE FORMACIÓ DE PERSONES ADULTES  
Primària Educació Primària.  
HABILITACIONS D'EGB LLOC DE TREBALL EN CENTRES DE FORMACIÓ DE PERSONES ADULTES  
Filologia: Llengua Castellana Comunicació: Castellà.  
Llengua Castellana i Francés Comunicació: Castellà  
Comunicació: Francés  
Filologia Llengua Castellana i Anglés Comunicació: Castellà  
Comunicació: Anglés  
Filologia: Valencià Comunicació: Valencià  
Matemàtiques i Ciències Naturals Ciències i Tecnologia  
Ciències Socials Ciències Socials  
  
  
Per a sol·licitar llocs en centres de formació de persones adultes, excepte els llocs de Primària, es requerirà ser definitiu per concurs de trasllats o per adscripció en llocs de centres de formació de persones adultes per mitjà de la Resolució de 12 de desembre de 2005 (DOGV 23.12.2005), i s'haurà d'utilitzar el codi específic d'especialitat.  
  
  
Quarta. Acreditació del coneixement del valencià i termini de sol·licitud d'habilitacions  
4.1. Per a sol·licitar llocs de treball de les especialitats ressenyades anteriorment en la base tercera, és necessari estar en possessió del certificat de nivell C1 de coneixement de valencià de la JQCV o equivalents (Annex II de l'Ordre 7/2017, de 2 de març de 2017, de la Conselleria d'Educació, Investigació, Cultura i Esport, per la qual es regulen els certificats oficials administratius de coneixements de valencià de la Junta Qualificadora de Coneixements de Valencià, el personal examinador i l'homologació i la validació d'altres títols i certificats (DOGV núm. 7993, de 06/03/2017), excepte per a les persones que tinguen el Certificat de Capacitació de Coneixements de Valencià, el Diploma de Mestre de Valencià o certificat de nivell C2 de coneixements de valencià de la JQCV o equivalents, expedit i registrat en data igual o anterior a la data de finalització del termini de sol·licituds.  
  
Per a l'acreditació de la possessió del certificat de nivell C1 de coneixements de valencià de la JQCV o equivalents (Annex II de l'Ordre 7/2017), aquest certificat haurà d'estar inscrit en data igual o anterior a la data de finalització de la inscripció en aquest procediment en el registre de la Junta Qualificadora de Coneixements de Valencià, d'acord amb la Resolució de 9 de maig de 2014, de la Direcció General de Centres i Personal Docent, per la qual es regula el registre de titulacions per als procediments de provisió de llocs del personal docent no universitari de la Comunitat Valenciana.  
Els funcionaris i les funcionàries de carrera que no hagen obtingut el requisit lingüístic podran romandre en les seues destinacions definitives, si les tingueren, i el seu dret a la mobilitat quedarà circumscrit a llocs de centres docents públics de localitats de predomini lingüístic castellà.  
4.2. En virtut del que disposa l'article 4 del Reial decret 1594/2011, de 4 de novembre, pel qual s'estableixen les especialitats docents del cos de mestres que exercisquen les seues funcions en les etapes d'Educació Infantil i d'Educació Primària regulades en la Llei orgànica 2/2006, de 3 de maig, d'educació, els i les participants podran adquirir una especialitat quan estiguen en possessió de les titulacions o requisits que figuren en l'annex del mencionat reial decret.  
  
El personal docent del cos de mestres que desitge participar en aquest concurs de trasllats per una especialitat per a la qual no està actualment habilitat, però per a la qual reuneix els requisits establits en l'annex del Reial decret 1594/2011, haurà de fer la sol·licitud de reconeixement de l'especialitat en el mateix termini de la base deu d'aquesta resolució. Aquesta sol·licitud anirà acompanyada de la documentació acreditativa corresponent que presentarà juntament amb els mèrits al·legats. La participació per l'especialitat o especialitats sol·licitades quedarà condicionada al fet que s'atorguen aquestes.  
Als efectes d'aquest concurs, només tindran validesa aquelles habilitacions que se sol·liciten abans de finalitzar el termini de presentació d'instàncies.  
  
Cinquena. Participació voluntària  
5.1. Podran participar voluntàriament sol·licitant les places oferides en aquesta convocatòria els funcionaris i les funcionàries de carrera, dependents de l'àmbit de gestió de la Conselleria d'Educació, Cultura i Esport, que es troben en alguna de les situacions següents:  
a) En situació de servei actiu o en serveis especials declarada des de centres dependents de la Generalitat Valenciana, amb destinació definitiva en centres dependents d'aquesta, sempre que, d'acord amb la disposició addicional sexta, apartat 6, de la Llei orgànica 2/2006, de 3 de maig, d'educació, i l'article 2.1 del Reial decret 1364/2010, en finalitzar aquest curs escolar hagen transcorregut, almenys, dos anys des de la presa de possessió de l'última destinació que exercisquen amb caràcter definitiu.   
b) En situació d'excedència voluntària, en els seus distints tipus, declarada des de centres que depenen de la Generalitat Valenciana.  
Si es tracta del supòsit d'excedència voluntària per interés particular prevista en l'article 127 de la Llei 10/2010, de 9 de juliol, de la Generalitat, d'ordenació i gestió de la funció pública valenciana, només podran participar-hi si, en finalitzar aquest curs escolar, han transcorregut dos anys des que van passar a aquesta situació.  
c) En situació de suspensió de funcions declarada des de centres dependents de la Generalitat Valenciana, sempre que en finalitzar aquest curs escolar haja conclòs el temps de duració de la sanció disciplinària de suspensió i, almenys, dos anys des de la presa de possessió de l'última destinació definitiva.  
5.2. Als efectes previstos en l'apartat anterior, es considerarà com a data de finalització del curs escolar la de 31 d'agost de 2021.  
5.3. Les persones participants voluntàries podran igualment incloure en la seua sol·licitud places corresponents a les convocatòries realitzades per la resta d'administracions educatives, en els termes establits en les seues respectives convocatòries.  
5.4. Els qui vulguen exercir un dret preferent per a l'obtenció de destinació, s'hauran d'ajustar al que es determina en la base setena d'aquesta resolució.  
5.5 Els funcionaris i les funcionàries que depenen d'altres administracions educatives podran sol·licitar places corresponents a aquesta convocatòria, sempre que complisquen els requisits i condicions que s'estableixen en aquesta resolució. Aquestes persones hauran d'haver obtingut la seua destinació definitiva en l'àmbit de gestió de l'administració educativa a la qual se circumscrivia la convocatòria per la qual van ser seleccionades, llevat que no s'hi establira l'exigència d'aquest requisit per no haver-se produït el traspàs de competències en matèria d'ensenyament no universitari.  
Aquestes persones participants hauran de dirigir la seua instància de participació a l'òrgan que es determine en la convocatòria que realitze l'Administració educativa de què depenga el seu centre de destinació.  
  
Sisena. Participació obligatòria  
6.1. Estan obligats a participar en aquest procediment, d'acord amb el que disposa l'article 12 del Reial decret 1364/2010, els funcionaris i funcionàries que depenen de l'àmbit de gestió de la Generalitat Valenciana que es troben en alguna de les situacions següents:  
a) Els funcionaris i les funcionàries que, procedents de la situació d'excedència o de suspensió de funcions amb pèrdua de la destinació definitiva, hagen reingressat al servei actiu i obtingut, per raó d'aquest reingrés, una destinació amb caràcter provisional en un centre que depenga de la Generalitat Valenciana, abans de la data de publicació d'aquesta convocatòria.  
Als funcionaris i a les funcionàries que s'inclouen en el paràgraf anterior, en cas que no participen en aquesta convocatòria, o si, encara que hi hagen participat, no hagen sol·licitat un nombre suficient de llocs, se'ls adjudicarà d'ofici una destinació definitiva en places que puguen ocupar, segons les especialitats de les quals siguen titulars, en un centre que depenga de la Generalitat Valenciana. En el supòsit que no se'ls adjudique una destinació definitiva, romandran en situació de destinació provisional en un centre dependent de la Generalitat Valenciana.  
b) Els funcionaris i les funcionàries que estiguen en la situació d'excedència forçosa o de suspensió de funcions amb pèrdua de la destinació definitiva i que, una vegada complida la sanció, no hagen obtingut un reingrés provisional, i hagen sigut declarats en aquestes situacions des d'un centre que depenga de la Generalitat Valenciana.  
En el cas que no sol·liciten un nombre de places suficient, se'ls adjudicarà d'ofici una destinació definitiva en llocs que puguen ocupar segons les especialitats de les quals siguen titulars, en un centre que depenga de la Generalitat Valenciana.  
En el cas que no participen en aquest procediment, quedaran en la situació d'excedència voluntària per interés particular prevista en l'article 127 de la Llei 10/2010, de 9 de juliol, de la Generalitat, d'ordenació i gestió de la funció pública valenciana.  
c) Els funcionaris i les funcionàries que, havent estat adscrits a places en l'exterior i havent-se reincorporat a un lloc de l'àmbit de gestió de la Generalitat Valenciana en el curs 2020/2021, o que havent-se reincorporat en cursos anteriors, no hagen obtingut destinació definitiva.  
  
Els funcionaris i les funcionàries que vulguen exercir el dret preferent a la localitat a la qual es refereixen els articles 10.6 i 14.4 del Reial decret 1138/2002, de 31 d'octubre, hauran de sol·licitar, d'acord amb el que estableix aquesta convocatòria, totes les places a les quals puguen optar en virtut de les especialitats de les quals siguen titulars corresponents als centres de la localitat on van tindre l'última destinació definitiva.  
Al professorat que haja de participar i no participe se li adjudicarà d'ofici una destinació definitiva en llocs als quals puga optar per les especialitats de les quals siga titular.  
En el cas que aquest professorat no obtinga destinació, quedarà en situació de destinació provisional en un centre dependent de la Generalitat Valenciana.  
d) El personal funcionari que haja perdut la destinació definitiva:  
- en compliment de sentència;  
- en compliment de resolució de recurs;  
- per haver-se-li suprimit o modificat expressament el lloc que exercien amb caràcter definitiu, incloent-hi els funcionaris i les funcionàries als quals se'ls haja suprimit la primera destinació definitiva abans d'haver transcorregut dos anys des de la presa de possessió d'aquesta.  
  
Aquest professorat podrà exercir el dret preferent en les condicions que es regulen en la base setena d'aquesta resolució.  
Al professorat que hauria d'haver-hi participat i no ho ha fet, o que sí que ho ha fet i no ha exercit el dret preferent a què es refereix el paràgraf anterior i d'això es deriva la falta d'obtenció de destinació definitiva, se li adjudicarà d'ofici llocs als quals puga optar per les especialitats de les quals siga titular.  
En el cas que aquest professorat no obtinga destinació, quedarà en situació de destinació provisional en un centre dependent de la Generalitat Valenciana.  
Per a aquesta convocatòria, només tindran caràcter de places suprimides les corresponents a la supressió de centres, sempre que aquesta supressió no haja donat lloc a la creació d'un altre centre, a la supressió d'ensenyaments la impartició dels quals s'haja extingit en el centre sense que hagen sigut substituïts per uns altres d'equivalents o d'anàlegs, i a la supressió de llocs de treball que, per una resolució expressa, supose la pèrdua de la destinació definitiva que exercia.  
e) Els funcionaris i les funcionàries que, amb pèrdua de la plaça docent que exercien amb caràcter definitiu, hagen passat a prestar serveis en altres llocs de l'Administració i mantinguen la situació de servei actiu en el seu cos docent, sempre que hagen cessat i obtingut una destinació docent provisional en centres dependents de la Generalitat Valenciana.  
Aquest professorat podrà exercir el dret preferent, en les condicions que es regulen en la base setena d'aquesta resolució.  
Al professorat que hauria d'haver-hi participat i no ho ha fet, o que sí que ho ha fet i no ha exercit el dret preferent a què es refereix el paràgraf anterior i d'això es deriva la falta d'obtenció de destinació definitiva, se li adjudicarà d'ofici llocs als quals puga optar per les especialitats de les quals siga titular.  
En el cas que aquest professorat no obtinga destinació, quedarà en situació de destinació provisional en un centre dependent de la Generalitat Valenciana.  
f) Els funcionaris i les funcionàries amb destinació provisional que durant el curs 2020/2021 estiguen prestant serveis en centres dependents de la Generalitat Valenciana o en comissió de serveis en una altra administració educativa i mai no hagen obtingut una destinació definitiva.  
Al personal inclòs en aquest apartat que no hi participe, o en el supòsit de participar-hi no sol·licite un nombre de places suficient, se li adjudicarà d'ofici destinació definitiva en un lloc al qual puga optar per les especialitats de què siga titular en centres dependents de la Generalitat Valenciana.  
En el cas de no obtindre destinació definitiva, aquest personal quedarà en situació de destinació provisional en un centre dependent de la Generalitat Valenciana.  
6.2. El personal participant al qual s'al·ludeix en l'apartat 6.1 d'aquesta base, en el cas que siga adjudicat d'ofici, haurà de consignar la prelació de províncies, la prelació d'especialitats i la prelació del nivell de vernacle relatiu a les places.  
L'adjudicació d'ofici es realitzarà d'acord a l'ordre en què apareixen els centres en l'annex corresponent que es publica en la pàgina web de la Conselleria d'Educació, Cultura i Esport, i d'acord amb l'ordre de preferència consignat quant a les províncies, les especialitats i el nivell de vernacle relatiu a les places.  
En cap cas s'adjudiquen amb caràcter forçós les places dels centres penitenciaris, dels centres de reeducació, dels centres catalogats com a centre d'acció educativa singular (CAES) en el curs 2018/2019, dels centres d'educació especial, dels centres de formació de persones adultes, i les que tinguen caràcter itinerant.  
6.3. El personal participant al qual s'al·ludeix en l'apartat 6.1 d'aquesta base, a excepció del supòsit f), podrà igualment incloure en la seua sol·licitud places corresponents a les convocatòries realitzades per altres administracions educatives en els termes que aquestes establisquen, sempre que hagen obtingut la seua primera destinació definitiva en l'àmbit de gestió de la Conselleria d'Educació, Cultura i Esport, a excepció d'aquells als qui la convocatòria per la qual van ingressar no els exigisca el compliment d'aquest requisit.  
6.4. En tot cas, no serà procedent l'adjudicació d'ofici quan els funcionaris i les funcionàries hagen obtingut destinació en concursos o en procediments de provisió de llocs no compresos en l'àmbit del Reial decret 1364/2010, de 29 d'octubre.  
6.5. Els qui vulguen exercir un dret preferent per a l'obtenció de destinació hauran d'atendre el que es determina en la base següent d'aquesta resolució.  
  
Setena. Drets preferents  
7.1. Els funcionaris i funcionàries que es troben en algun dels supòsits previstos en els articles 16 i 17 del Reial decret 1634/2010 podran acollir-se al dret preferent que en aquests preceptes es regule, i ho faran constar en la seua sol·licitud de participació i indicant la causa en què es basa la seua petició.  
7.2. Dret preferent a centre   
En ocasió de vacant en el cos docent pel qual es participa, tindrà dret preferent per a obtindre un nou lloc en el mateix centre en què tinga o haja tingut destinació definitiva el personal docent que, trobant-se en alguns dels supòsits que s'indiquen a continuació, reunisca les condicions que així mateix s'estableixen, i per l'ordre de prelació que es detalla:  
1) Per supressió de la plaça o del lloc que exercia amb caràcter definitiu en un centre després que hagen transcorregut dos o més anys des de la presa de possessió, fins que obtinga una altra destinació definitiva, sempre que posseïsca els requisits exigits per a ocupar-la.  
2) Per modificació de la plaça o del lloc que exercia amb caràcter definitiu al centre fins que obtinga una altra destinació definitiva, sempre que posseïsca els requisits exigits per a ocupar-la.  
3) Per desplaçament dels seus centres per insuficiència total d'horari, en les mateixes condicions que les persones titulars dels llocs suprimits. Es consideraran desplaçats de la seua plaça per insuficiència total d'horari els funcionaris i les funcionàries que durant tres cursos acadèmics continuats, incloent-hi aquest curs, hagen imparde la plaça o del lloc que exercia amb caràcter definitiu en un centre abans d'haver transcorregut dos anys des de la presa de possessió d'aquesta, fins que obtinga una altra destinació definitiva, sempre que tinga els requisits exigits per a exercir-la.  
4) Per supressió nou lloc en el mateix centre en què tinga o haja tingut destinació definitiva el personal docent que es trobe en alguns dels supòsits que s'indiquen a continuació, que reunisca les condicions que així mateix s'hi estableixen, i per l'ordre de prelació que es detalla:  
Només tindran caràcter de places expressament suprimides les corresponents a la supressió de centres, sempre que aquesta no haja donat lloc a la creació d'un altre centre, a la supressió d'ensenyaments la impartició dels quals s'hagen extingit en el centre sense que hagen sigut substituïts per d'altres d'equivalents o d'anàlegs i a la supressió de llocs de treball que expressament, mitjançant una resolució, supose la pèrdua de la destinació definitiva que s'exercia.   
Dins dels subapartats 1 i 4 s'inclou el personal funcionari del cos de mestres que, segons el que preveu l'article 17 de l'Ordre de 23 de gener de 1997, de la Conselleria de Cultura, Educació i Ciència, per la qual es regula el procés d'adscripció dels funcionaris i funcionàries del cos de mestres als llocs de treball resultants de la nova ordenació del sistema educatiu, va quedar adscrit a llocs de treball dels establits en l'article 10.4.   
Queden exclosos de la participació per la modalitat ?Supressió o modificació del lloc de treball on exercien amb caràcter definitiu- aquells i aquelles mestres que, després de la pèrdua del lloc de treball han obtingut destinació definitiva per qualsevol dels sistemes de provisió establits.  
Quan concórreguen dos o més participants en què es donen les circumstàncies assenyalades en cada un dels subapartats anteriors, s'adjudicarà la plaça a qui tinga la puntuació més alta en l'aplicació del barem de mèrits. En el cas que es produïsquen empats en les puntuacions totals entre dos o més participants que exercisquen el dret preferent a un mateix centre, s'utilitzarà com a primer criteri de desempat el major temps de serveis efectius com a funcionaris i funcionàries de carrera en el centre, i, si cal, els altres criteris previstos en el barem de mèrits en l'ordre en què hi apareixen.  
El personal docent que en els supòsits indicats vulga exercir el dret a centre, haurà d'indicar en la sol·licitud telemàtica de participació, en l'apartat que conté l'epígraf ?dret preferent a centre?, el supòsit pel qual l'exerceix i el codi del centre que corresponga, tenint en compte que hi consignarà totes o alguna de les especialitats de les quals siga titular, i que aquestes es prioritzaran. Igualment, en el moment de la petició telemàtica, podrà incloure a continuació, en l'apartat corresponent, altres peticions corresponents a places d'altres centres a què puga optar en virtut de les especialitats de què siga titular, si vol optar a aquestes fora del dret preferent.   
  
Aquest dret preferent implica una prelació per a obtindre destinació davant de qui exerceix el dret preferent a localitat o zona.  
La consignació incorrecta, per error o omissió, d'aquestes dades comportarà l'anul·lació d'aquest dret preferent.  
7.3. Drets preferents a la localitat o a la zona  
Tindran aquest dret preferent, en ocasió de vacant, els funcionaris i les funcionàries de carrera que es troben en algun dels supòsits que s'indiquen, i per l'ordre de prelació en què aquests es relacionen:  
  
1) Per supressió o modificació de la plaça o del lloc de treball que exercien amb caràcter definitiu en un centre, podran exercir dret preferent per a obtindre una altra plaça o lloc en un altre centre de la mateixa localitat on s'ubique el centre on se'ls va suprimir la plaça o el lloc o, si és el cas, en un altre de la seua zona, fins que obtinguen una altra destinació definitiva.  
Només tindran caràcter de places expressament suprimides les corresponents a la supressió de centres, sempre que aquesta no haja donat lloc a la creació d'un altre centre, a la supressió d'ensenyaments la impartició dels quals s'haja extingit en el centre sense que hagen sigut substituïts per d'altres d'equivalents o d'anàlegs i a la supressió de llocs de treball que expressament, mitjançant una resolució, supose la pèrdua de la destinació definitiva que s'exercia.  
2) Per desplaçament dels seus centres per insuficiència total d'horari, en les mateixes condicions que les persones titulars dels llocs suprimits. Es consideraran desplaçats de la seua plaça per insuficiència total d'horari, els funcionaris i les funcionàries que durant tres cursos acadèmics continuats, incloent-hi aquest curs, hagen impartit tot el seu horari en un altre centre diferent d'aquell on tenen la seua destinació definitiva o en àrees, matèries o mòduls no atribuïts a la seua especialitat.  
  
3) Per haver passat a exercir un altre lloc en l'Administració pública, amb pèrdua de la plaça docent que exercia amb caràcter definitiu, i sempre que hagen cessat en l'últim lloc.  
4) Per haver perdut la plaça o lloc de treball que exercien amb caràcter definitiu, després de la concessió de la situació d'excedència voluntària per a tindre cura de familiars i fills com preveu l'article 130 de la Llei 10/2010, de 9 de juliol, de la Generalitat, d'ordenació i gestió de la funció pública valenciana, per haver transcorregut el període de tres anys de reserva del lloc a què tenen dret, i voler reingressar al servei actiu o haver reingressat amb caràcter provisional.  
  
5) Per reincorporació a la docència a Espanya, de conformitat amb els articles 10.6 i 14.4 del Reial decret 1138/2002, de 31 d'octubre, pel qual es regula l'Administració del Ministeri d'Educació en l'exterior, per finalització de l'adscripció en llocs o places en l'exterior, o per alguna altra de les causes legalment establides.  
6) Per raó de l'execució d'una sentència o de la resolució d'un recurs administratiu.  
7) Aquells que després d'haver sigut declarats jubilats o jubilades per incapacitat permanent hagen sigut rehabilitats per al servei actiu.  
  
D'acord amb el que disposa l'article 12.c del Reial decret 1364/2010, de 29 d'octubre, el personal docent que vulga fer ús d'aquest dret preferent fins que tinga la destinació definitiva, haurà de participar en totes les convocatòries que, a aquest efecte, realitze la Conselleria d'Educació, Cultura i Esport, i sol·licitar totes les places de les especialitats a què puga optar. Si no hi participa, es considerarà que ha perdut el seu dret preferent.  
Quan hi haja diverses persones participants dins d'un mateix grup, la prioritat entre elles es determinarà per la major puntuació derivada de l'aplicació del barem.  
Les persones participants que, en els supòsits indicats en l'apartat anterior, desitgen exercir el dret preferent, hauran de fer-ho obligatòriament per a la localitat de la qual els prové aquest dret i, opcionalment, en qualsevol altra o altres localitats de la zona.  
Perquè aquest dret preferent tinga efectivitat, les persones sol·licitants estan obligades a consignar en la sol·licitud telemàtica de participació, en l'apartat que conté l'epígraf ?dret preferent a localitat o zona?, el codi de la localitat i el supòsit pel qual s'exerceix el dret.  
  
A aquest efecte, s'haurà de consignar, al lloc corresponent, el codi de la localitat de la qual prové el dret, i en cas de demanar una altra o altres localitats també s'haurà de consignar que sol·licita exercir el dret a zona. Així mateix, s'emplenaran, per ordre de preferència, totes les especialitats de què se siga titular. Aquesta preferència serà tinguda en compte als efectes de reserva de localitat i especialitat. En el supòsit de sol·licitar reserva de plaça per a llocs que tinguen el requisit d'itinerant, es farà constar en les caselles que a aquest efecte figuren al costat de les especialitats.  
En el cas que a la localitat en què s'exerceix aquest dret no hi haja prou places vacants per a tot el personal participant que les sol·licite, independentment de la puntuació de cada participant, es garantirà una de les places vacants a qui tinga dret preferent, i aquesta persona podrà, per tant, obtindre destinació amb preferència sobre algú amb més puntuació. No obstant això, sense perjudici del que s'ha indicat anteriorment, garantida la localitat i el tipus de plaça (especialitat/lloc), per a l'adjudicació de centre concret la persona participant que exerceix aquest dret concorrerà amb la resta de participants del seu mateix cos i especialitat i s'atendrà la puntuació atorgada segons el barem de mèrits.  
  
En el moment de les peticions telemàtiques, el dret preferent haurà d'exercir-se necessàriament a la localitat de la qual prové aquest i, si és el cas, a una altra o altres localitats de la zona de què dimana el dret, per totes les especialitats de què se siga titular. No obstant això, es podrà exercir, amb caràcter voluntari, per a aquelles vacants que tinguen la condició d'adjudicació voluntària de la mateixa localitat o localitats.  
  
Així mateix, per a l'obtenció d'un centre concret s'hauran de sol·licitar, per ordre de preferència, tots els centres de la localitat de la qual prové el dret i, si és el cas, tots els centres de les localitats que es vulguen de la zona. En el supòsit de sol·licitar localitat, la persona serà destinada a qualsevol centre d'aquesta en què hi haja una vacant, excepte els centres penitenciaris, els centres de reeducació, els centres catalogats com a centre d'acció educativa singular (CAES) en el curs 2018/2019, els centres d'educació especial, els centres de formació de persones adultes, i les que tinguen caràcter itinerant, per la qual cosa el personal funcionari que vulga accedir a aquests centres, haurà de sol·licitar expressament el tipus de centre al qual estiga adscrit. En cas de sol·licitar centres concrets, aquests hauran d'anar agrupats per blocs homogenis de localitats. En cas contrari, l'Administració l'adscriurà d'ofici a un centre de la localitat. El mateix tractament es donarà en el supòsit en què voluntàriament s'haja obtingut reserva de plaça en l'especialitat que tinga la condició d'itinerant.  
  
En el cas que s'ometen alguns dels centres de la localitat o zona on vulguen exercir el dret preferent, l'Administració emplenarà d'ofici els centres restants corresponents a la localitat o localitats de la zona sol·licitada.  
Els funcionaris i les funcionàries que exercisquen aquest dret podran, igualment, incloure a continuació altres peticions corresponents a places o llocs als quals puguen optar, si volen concursar a aquests fora del dret preferent.  
La consignació incorrecta, per error o omissió, d'aquestes dades comportarà l'anul·lació d'aquest dret preferent.   
  
Huitena. Dret de concurrència  
8.1. Es considera com a dret de concurrència la possibilitat que diversos funcionaris i funcionàries de carrera d'un mateix cos docent amb destinació definitiva condicionen la seua voluntària participació en el concurs a l'obtenció de destinació en un o més centres d'una província determinada.  
8.2. L'exercici d'aquest dret s'ajustarà a les regles següents:  
a) Les persones participants inclouran en les seues peticions centres d'una sola província, que haurà de ser la mateixa per a cada grup de concurrència.  
b) El nombre de persones participants en cada grup serà, com a màxim, de quatre.  
c) L'adjudicació de destinació estarà determinada per l'aplicació del barem de mèrits.  
d) En el cas que alguna de les persones participants no puga obtindre una plaça, es consideraran desestimades per aquesta via les sol·licituds de totes les persones integrants del grup.  
8.3. El personal docent que faça ús del dret de concurrència hauran d'emplenar en la sol·licitud les dades identificatives dels funcionaris i de les funcionàries que l'exerceixen conjuntament amb la persona sol·licitant, i la província en què exerceixen aquest dret. L'omissió o la consignació incorrecta d'aquestes dades comportarà l'anul·lació de totes les sol·licituds del conjunt de concurrents.  
  
Novena. Sol·licitud de participació, instància d'aportació de mèrits  
9.1. Encara que es concurse per més d'una especialitat, o se sol·liciten places de diferents administracions educatives, les persones participants presentaran una única sol·licitud per cos. La sol·licitud de participació en aquest procediment de provisió es realitzarà telemàticament a través de la pàgina web de la Conselleria d'Educació, Cultura i Esport . No serà necessària la presentació de la instància en cap registre físic.  
9.2. La presentació per mitjans telemàtics de la sol·licitud de participació s'efectuarà a través de la plataforma OVIDOC per qualsevol dels mètodes d'identificació vàlids en aquesta.  
L'ús dels mitjans telemàtics per a participar en el procés comporta el consentiment de la persona sol·licitant al tractament de les seues dades de caràcter personal que siguen necessàries per a la tramitació del procés d'acord amb la normativa vigent.  
A l'hora d'omplir la sol·licitud, caldrà tindre en compte les instruccions que es publicaran en la pàgina web de la Conselleria d'Educació, Cultura i Esport .  
9.3. Totes les persones participants hauran de presentar telemàticament la instància d'aportació de mèrits. D'igual forma totes les persones participants hauran d'aportar telemàticament la documentació acreditativa de mèrits i altres documents, segons el que s'estableix en el punt 9.4, d'aquest procediment.  
Els funcionaris i les funcionàries dependents de la Conselleria d'Educació, Cultura i Esport que van participar en el concurs de trasllats convocat en el curs 2019/2020 i no vulguen aportar cap nou mèrit i facen valdre la baremació que hi van obtindre en allò que coincidisca amb el barem d'aquest procediment, no hauran de presentar cap document.   
9.4. Hauran de presentar la seua documentació acreditativa dins del termini de presentació de sol·licituds:  
a) Els funcionaris i les funcionàries dependents de la Conselleria d'Educació, Cultura i Esport que hagen participat en el concurs de trasllats convocat en el curs 2019/2020 i que, a més de fer valdre, en allò que coincidisca amb el barem d'aquest procediment, la baremació que van obtindre, vulguen aportar nous mèrits. Això ho manifestaran expressament a través de l'URL , en la qual només faran constar els nous mèrits al·legats i aportats, sempre que hagen sigut perfeccionats després de la data de finalització del termini de presentació de sol·licituds del concurs esmentat. Ordre EFP/942/2020, de 5 d'octubre, per la qual s'estableixen les normes procedimentals aplicables als concursos de trasllats d'àmbit estatal a convocar durant aquest curs escolar.  
No obstant això, en el cas que es detecten errors en la baremació realitzada en procediments anteriors, podran ser corregits en qualsevol moment del procediment.  
b) Els funcionaris i les funcionàries dependents de la Conselleria d'Educació, Cultura i Esport que hagen participat en el concurs de trasllats convocat durant el curs 2019/2020 i que no realitzen l'opció anterior, podran optar per la nova valoració de tot o part dels seus mèrits, cosa que hauran de manifestar expressament a través de l'URL . A aquests participants se'ls avaluaran de nou els mèrits dels apartats o subapartats que trien quan emplenen la instància, sempre que presenten de nou la documentació acreditativa d'aquests, i es mantindrà la puntuació de la resta en allò que coincidisca amb el barem d'aquest procediment.  
No obstant això, en el cas que es detecten errors en la baremació realitzada en procediments anteriors, podran ser corregits en qualsevol moment del procediment.  
c) Les persones sol·licitants que no van participar en el concurs esmentat hauran d'aportar tota la documentació justificativa per a la valoració de mèrits a què es fa referència en l'annex III de l'Ordre EFP/942/2020, de 5 d'octubre, per la qual s'estableixen les normes procedimentals aplicables als concursos de trasllats d'àmbit estatal que han de convocar-se durant el curs 2020/2021, i en l'annex I d'aquesta resolució, excepte el full de serveis, que serà aportat per l'Administració. Això ho manifestaran expressament a través de l'URL .  
9.5. A més de la documentació acreditativa dels mèrits, el personal participant haurà d'aportar els documents relacionats amb altres aspectes diferents del barem de mèrits:  
a) Documents per a sol·licitar noves habilitacions.  
b) Documents que certifiquen el requisit lingüístic exigit en determinades vacants o exigit en altres comunitats  
Per cadascun dels tipus de document ressenyats i aportats, els i les participants hauran de marcar la casella corresponent en la sol·licitud telemàtica de participació.  
9.6. Tots els documents aportats seran remesos per les persones interessades conforme al que s'estableix en l'article 28 de la Llei 39/2015, d'1 d'octubre, del procediment administratiu comú de les administracions públiques, modificada per la Llei orgànica 3/2018, de 5 de desembre.  
9.7. Per a l'aportació de mèrits per al punt 4.1 de l'Ordre EFP/942/2020, de 5 d'octubre, referit al barem de Publicacions, no serà necessària la presentació dels exemplars originals corresponents indicats en aquesta ordre, però sí la resta de documents exigits.  
9.8. Qualsevol dada omesa o consignada erròniament per la persona interessada no podrà ser invocada per aquesta per a futures reclamacions, ni es podran considerar lesionats els seus interessos i drets per aquest motiu.  
9.9. Els mèrits al·legats i no justificats documentalment o els que manquen de les dades assenyalades anteriorment no seran tinguts en compte.  
9.10. L'Administració podrà requerir les persones interessades en qualsevol moment perquè justifiquen els mèrits sobre els quals es plantegen dubtes o reclamacions.  
9.11. A fi de simplificar els tràmits administratius que es veuen obligades a realitzar les persones participants en els concursos de trasllats, la baremació que els corresponga serà registrada informàticament amb la finalitat de no presentar-la en futures convocatòries.  
9.12. La participació en el concurs de trasllats convocat a l'empara d'aquesta convocatòria suposa que la persona participant declara que reuneix els requisits exigits per a participar-hi i que els documents aportats són veraços. En el cas de falsedat en les dades i/o en la documentació aportada, podrà ser exclosa de la participació en aquest procediment, amb independència de les responsabilitats que pertoquen.  
  
Desena. Termini de presentació de sol·licituds i documentació  
10.1. El termini de presentació de sol·licituds i documents serà del 5 al 26 de novembre de 2020, tots dos inclosos. Durant aquest termini podrà desistir-se de la sol·licitud presentada.  
Conclòs el termini de presentació de sol·licituds, no serà tinguda en compte cap sol·licitud ni cap modificació d'aquesta, ni cap documentació referida als mèrits aportats, ni, així mateix, renúncies a la participació, excepte el que estableix la base setze.  
Durant el mes de gener de 2021 s'obrirà un termini de set dies naturals perquè les persones que hi participen sol·liciten via telemàtica les seues peticions.  
10.2. Tots els requisits de participació, així com els mèrits assenyalats en l'annex III de l'Ordre EFP/942/2020, de 5 d'octubre, i l'annex I d'aquesta resolució que al·leguen els i les participants s'han de tindre complits o reconeguts en la data de finalització del termini de presentació de sol·licituds, amb l'excepció del requisit de permanència de dos anys, almenys, des de la presa de possessió de la destinació definitiva, que per a la participació voluntària haurà de tindre's a la finalització d'aquest curs escolar.  
10.3. Només es prendran en consideració aquells mèrits que, degudament justificats en la forma indicada en el barem de mèrits, s'al·leguen durant el termini de presentació de sol·licituds.  
10.4. L'Administració educativa incorporarà d'ofici els mèrits que consten en el registre de personal docent (full de serveis i formar part dels tribunals dels procediments selectius convocats en l'àmbit de gestió de la Comunitat Valenciana).  
  
Onzena. Avaluació de mèrits  
11.1. Per a l'avaluació dels mèrits al·legats i degudament justificats per les persones participants, pel que fa als apartats 3 i 5 i subapartats 6.1, 6.2 i 6.3 del barem de mèrits, es designaran una o diverses comissions de valoració segons el nombre de participants en cada una de les direccions territorials.  
Aquestes comissions de valoració, que seran nomenades per la persona que ocupe la direcció territorial corresponent, estaran integrades per les persones que ocupen els càrrecs següents: presidència, que formarà part del cos d'inspecció d'educació; i entre quatre o sis vocalies, ocupades per funcionaris o funcionàries de carrera en actiu del cos de mestres, i n'actuarà com a secretari o secretària el o la vocal de menor edat.  
La composició d'aquestes comissions es publicarà en la pàgina web de la Conselleria d'Educació, Cultura i Esport i els seus membres estaran subjectes a les causes d'abstenció i recusació que estableixen els articles 23 i 24 de la Llei 40/2015, de règim jurídic del sector públic.  
11.2. L'assignació de la puntuació que correspon a les persones participants per la resta d'apartats del barem de mèrits serà portada a efecte per les unitats de personal de la direcció territorial corresponent, que actuaran per delegació de les comissions de valoració, d'acord amb el que disposa l'article 9.3 del Reial decret 1364/2010, de 23 d'octubre, pel qual es regulen el concurs de trasllats d'àmbit estatal entre els funcionaris i les funcionàries dels cossos docents previstos en la Llei orgànica 2/2006, de 3 de maig, d'educació, i altres procediments de provisió de places a cobrir per aquests.  
  
  
Dotzena. Relació provisional i definitiva de persones participants admeses i excloses amb les seues puntuacions  
12.1. Una vegada baremades les instàncies presentades, les direccions territorials publicaran les relacions següents:  
a) Relació provisional de les persones participants que exerceixen dret preferent, amb l'expressió de la puntuació que els corresponga segons els apartats del barem.  
b) Relació provisional de les persones participants en el concurs, amb l'expressió de la puntuació que els corresponga per cada un dels apartats i subapartats del barem de mèrits.  
c) Relació provisional de persones participants excloses.  
Aquestes relacions podran ser consultades en la pàgina web de la Conselleria d'Educació, Cultura i Esport.  
12.2. Contra aquestes relacions provisionals es donarà un termini de dos dies hàbils per a presentar reclamacions. En el cas que es presente dins del termini i en la forma establits més d'una reclamació telemàtica, solament es tindrà en compte l'última presentada. Acabat l'esmentat termini, es publicaran les relacions definitives amb les rectificacions que pertoquen, les quals podran ser consultades en la pàgina web de la Conselleria d'Educació, Cultura i Esport, tenint en compte que la seua publicació serà anterior a l'inici del termini de sol·licitud telemàtica de places. Contra aquesta exposició no serà procedent cap reclamació. Sense perjudici d'això, una vegada la directora general de Personal Docent de la Conselleria d'Educació, Cultura i Esport faça pública la resolució provisional de destinacions, es podrà interposar una reclamació contra la puntuació i/o destinació obtinguda.  
12.3. Les direccions territorials elaboraran una relació del personal docent del cos de mestres que, estant obligats a participar en el procediment, no hagen presentat sol·licitud, en la qual n'especificaran la situació, la causa i qualsevol altre aspecte pertinent.  
  
Tretzena. Sol·licitud telemàtica de places  
13.1. Amb caràcter general cada petició es compon del codi de centre o de localitat i del codi d'especialitat.  
13.2. El nombre de peticions que cada participant podrà sol·licitar no podrà excedir les 300.  
13.3. Als efectes d'obtenció d'un lloc, les persones participants consignaran els codis de centres o localitats i tipus de places sol·licitats, que figuren en els annexos que es publicaran en la pàgina web de la Conselleria d'Educació, Cultura i Esport, per ordre de preferència.  
  
Les peticions poden fer-se a un centre concret o localitat, i ambdues modalitats són compatibles. En aquest últim cas s'adjudicarà el primer centre de la localitat amb vacant o resulta, en el mateix ordre en què apareixen en els annexos que es publicaran en la pàgina web de la Conselleria d'Educació, Cultura i Esport.   
Si es demana més d'un lloc-especialitat d'un mateix centre o localitat, és necessari repetir el centre o localitat tantes vegades com llocs sol·licitats. No obstant això, a fi de simplificar i facilitar a les persones participants la realització de les seues peticions, les persones interessades que vulguen sol·licitar tots els centres corresponents a una localitat podran, en compte de realitzar la petició consignant els codis de tots i cada un dels centres per ordre de preferència, anotar únicament els codis corresponents a la localitat i lloc-especialitat, i en aquest cas s'entendrà que sol·liciten tots els centres de la localitat de què es tracte en el mateix ordre de preferència en què apareixen en els annexos que es publicaran en la pàgina web de la Conselleria d'Educació, Cultura i Esport.   
  
Si respecte a tots els centres d'una localitat vol sol·licitar-se algun o alguns d'aquests prioritàriament, aquests centres podran consignar-se com a peticions individualitzades per ordre de preferència i a continuació consignar el codi corresponent a la localitat i lloc-especialitat, i s'entendran incorporats a les seues peticions la resta de centres en el mateix ordre en què apareixen en l'annex corresponent que es publicarà en la pàgina web de la Conselleria d'Educació, Cultura i Esport.  
  
Les vacants o resultes dels centres penitenciaris, dels centres de reeducació, dels centres catalogats com a centre d'acció educativa singular (CAES) en el curs 2018/2019, dels centres d'educació especial, dels centres de formació de persones adultes, i les que tinguen caràcter itinerant, no es consideraran sol·licitades en la petició de localitat i hauran de ser sol·licitades expressament si es vol optar a aquestes.  
  
13.4. En el cas d'accedir al programa i no realitzar peticions telemàtiques, tractant-se d'una persona participant voluntària, perdrà el seu dret a continuar en el procediment i figurarà com a no adjudicada per falta de peticions. En el supòsit de no accedir al programa informàtic, perdrà el seu dret a continuar el procediment i figurarà com a exclosa.  
  
13.5. En cas que es presente dins del termini i en la forma establits més d'una sol·licitud de places, només es tindrà en compte l'última presentada. Finalitzat el termini de presentació de sol·licituds de llocs, per cap concepte es podrà alterar la petició, ni encara que es tracte de l'ordre de prelació dels llocs sol·licitats.  
13.6. Amb la finalitat que les persones participants en aquestes convocatòries puguen realitzar les seues peticions, es publicaran en la pàgina web de la Conselleria d'Educació, Cultura i Esport els annexos corresponents a localitats, centres i especialitats.  
13.7. La persona interessada no podrà invocar qualsevol dada omesa o consignada erròniament per ella a l'efecte de futures reclamacions, ni considerar lesionats per aquest motiu els seus interessos i drets.  
  
Catorzena. Prioritats  
14.1. En la resolució d'aquest concurs, hi haurà una prelació en l'adjudicació de vacants i, si és el cas, de resultes, de la manera següent:  
  
1r. Adjudicació derivada del dret preferent a centre.  
2n. Adjudicació relativa al dret preferent a localitat/zona.  
3r. Adjudicació resultant del concurs.  
14.2. L'ordre anterior implica una prelació en l'adjudicació de vacants i resultes en favor de les persones participants en cada una d'aquestes. Així, no podrà adjudicar-se lloc a un mestre o una mestra que participe en una de les prelacions si ha sol·licitat en l'anterior amb millor dret. No obstant això, pel que fa a l'adjudicació d'un lloc concret dels qui facen efectiu el seu dret preferent a una localitat o zona determinada, es tindrà en compte el que disposa el punt 3 de la base setena.  
14.3. Serà compatible la concurrència simultània si es té dret a més d'una prelació. Les peticions s'atendran amb la prelació indicada en el punt anterior i, una vegada que s'haja obtingut destinació, no es tindran en compte la resta de peticions.  
14.4. L'ordre de prioritat en el concurs dels llocs de treball estarà donat per la puntuació obtinguda segons el barem que figura com a annex III de l'Ordre EFP/942/2020, de 5 d'octubre, i annex I d'aquesta resolució.  
14.5. Sense perjudici d'allò que s'ha disposat respecte als drets preferents indicats en la base setena d'aquesta convocatòria, en el cas que es produïsquen empats en el total de les puntuacions, aquests es resoldran atenent successivament la puntuació més alta en cada un dels apartats del barem d'acord amb l'ordre en què hi apareixen. Si persisteix l'empat, caldrà ajustar-se a la puntuació obtinguda en els distints subapartats per l'ordre, igualment, en què apareixen en el barem.   
  
En ambdós casos, la puntuació que es prenga en consideració en cada apartat no podrà excedir la puntuació màxima establida per a cada un d'aquests en el barem, ni, en el supòsit dels subapartats, la que corresponga com a màxim a l'apartat en què es troben inclosos. Si en aplicar aquests criteris, algun o alguns dels subapartats arriba a la màxima puntuació atorgada a l'apartat a què pertany, no es prendran en consideració les puntuacions de la resta de subapartats. Si cal, s'utilitzaran successivament com a criteris de desempat l'any en què es va convocar el procediment selectiu a través del qual es va ingressar en el respectiu cos i la puntuació per la qual la persona va resultar seleccionada.  
14.6. És requisit imprescindible per a sol·licitar un lloc determinat, i que siga adjudicat, posseir l'especialitat per al seu exercici i el requisit lingüístic del lloc.  
  
Quinzena. Adjudicació provisional i definitiva de destinacions  
15.1. Vistes les reclamacions presentades contra la relació provisional de persones participants i una vegada aprovada la relació provisional de vacants, així com les puntuacions definitives corresponents al barem de mèrits, es procedirà a la publicació de l'adjudicació provisional de destinacions. En aquesta resolució s'indicaran els llocs en què es troben exposades al públic les mencionades adjudicacions, que a més es publicaran en pàgina web de la Conselleria d'Educació, Cultura i Esport ().  
15.2. Les persones participants podran presentar reclamacions contra la resolució provisional, a través de l'òrgan en què van presentar la seua instància de participació, en el termini de deu dies hàbils a partir de la seua publicació, davant de la Direcció General de Personal Docent. En el cas que es presente dins del termini i en la forma establits més d'una reclamació telemàtica, només es tindrà en compte l'última presentada.  
15.3. Ateses les reclamacions a què es refereix l'apartat anterior, i una vegada publicades les vacants definitives, es procedirà a dictar la resolució per la qual s'aproven les adjudicacions definitives d'aquest concurs de trasllats, i es declararan desestimades les al·legacions no incloses. Aquesta resolució es publicarà en el Diari Oficial de la Generalitat Valenciana i en la pàgina web de la Conselleria d'Educació, Cultura i Esport ().  
15.4. Les destinacions adjudicades en la resolució definitiva seran irrenunciables. Només podrà obtindre's una única destinació encara que es concórreguen a diferents tipus de places, sense perjudici del que estableix la base dèsset d'aquesta resolució.  
  
Setzena. Desistiments i renúncies  
16.1. D'acord amb la base deu, apartat 10.1, només podrà desistir-se de la participació en el procediment dins del termini de presentació de sol·licituds.  
16.2. Les persones participants que concursen amb caràcter voluntari podran desistir de la seua participació en el concurs, entenent que aquest afecta totes les peticions consignades en la seua instància de participació, en el termini de dos dies hàbils a comptar des de l'endemà de la publicació de la llista provisional de destinacions.  
16.3. No s'admetran renúncies a l'adjudicació definitiva de destinacions, excepte en el supòsit contemplat per la base quinze, apartat 4, d'aquesta norma. No obstant això, una vegada publicada la puntuació definitiva del barem, si la persona participant voluntàriament no accedeix al programa informàtic per a realitzar peticions en el termini establit a aquest efecte, perdrà el seu dret a continuar en el procediment, i hi figurarà com a exclosa.  
  
Dessetena. Irrenunciabilitat de destinacions i presa de possessió  
17.1. Les destinacions adjudicades en la resolució definitiva són irrenunciables. No obstant això, quan es participe simultàniament per distints cossos docents i s'obtinga destinació en més d'un, o bé s'obtinga una segona destinació en un cos diferent d'aquell en el qual es tenia destinació definitiva, s'haurà d'optar per un d'aquests en el termini dels deu dies naturals següents a la publicació de la resolució definitiva, a través de la pàgina web . Si no es realitza aquesta opció en el termini indicat, s'haurà de prendre possessió de la plaça obtinguda corresponent al cos des del qual s'ha participat en situació de servei actiu.  
17.2. La presa de possessió en les noves destinacions que s'obtinguen d'acord amb el que disposa aquesta resolució tindrà lloc l'1 de setembre de 2021, i se cessarà en la de procedència el 31 d'agost de 2021.  
No obstant això, el professorat que haja obtingut destinació en aquest concurs haurà de romandre en el seu centre d'origen quan així ho establisca la direcció territorial o administració educativa de què depenga, fins que concloguen les activitats imprescindibles previstes per a la finalització del curs escolar.  
  
Dihuitena. Reingrés del personal excedent al servei actiu   
Els funcionaris i les funcionàries excedents que reingressen al servei actiu com a conseqüència del procediment presentaran telemàticament a la direcció territorial de què depenga el centre obtingut, abans de la presa de possessió de la plaça, una còpia compulsada de la resolució per la qual se'ls va declarar en excedència, el certificat de delictes de naturalesa sexual, així com una declaració jurada o promesa de no trobar-se separats o separades per mitjà d'un expedient disciplinari de cap cos o escala de l'Administració de l'Estat, de les comunitats autònomes o de la local, ni d'estar inhabilitats o inhabilitades per a l'exercici de les funcions públiques.  
  
Denovena. Altres normes  
19.1. Els funcionaris i les funcionàries que participen en aquest procediment i que sol·liciten i obtinguen l'excedència en el transcurs de la seua resolució, o cessen en el servei actiu per qualsevol altra causa, es consideraran excedents o cessants en la plaça que els corresponga en la resolució definitiva.   
19.2. Podrà ser anul·lada la destinació obtinguda per qualsevol persona que concurse que no s'haja ajustat a les normes de la convocatòria o no coincidisca amb les característiques declarades en la sol·licitud i la documentació corresponent.  
19.3. Les persones participants que obtinguen plaça en aquestes convocatòries i que durant la tramitació hagen permutat les seues destinacions, estaran obligades a prendre possessió del lloc per al qual han sigut nomenades, i s'anul·larà la permuta que se'ls haguera concedit.  
19.4. El personal funcionari procedent d'altres administracions educatives que mitjançant els concursos de trasllats d'àmbit estatal obtinga destinació definitiva en una altra administració, percebrà les seues retribucions d'acord amb les normes retributives corresponents a aquesta última.  
19.5. El personal procedent d'altres administracions educatives i que accedisca mitjançant aquest procediment a un lloc de l'àmbit de gestió de la Generalitat Valenciana haurà de presentar telemàticament el certificat de delictes de naturalesa sexual en el moment que li ho requerisca l'Administració per tal de poder realitzar la presa de possessió.  
  
Vintena. Procediment especial de mobilitat per raó de violència de gènere.  
Al marge d'aquest concurs de trasllats, en qualsevol moment i en compliment del que estableix l'article 4.1 del Reial decret 1364/2010, de 29 d'octubre, les persones funcionàries víctimes de violència de gènere que, per a fer efectiva la seua protecció o el dret a l'assistència social integral, estiguen obligades a abandonar la plaça o lloc on estaven prestant els seus serveis, tindran dret al trasllat a una altra plaça o lloc propi del seu cos d'anàlogues característiques, sense necessitat que siga vacant de necessària cobertura. La Direcció General de Personal Docent de la Conselleria d'Educació, Cultura i Esport estarà obligada a comunicar-los les vacants ubicades en la mateixa localitat o en les localitats que les interessades expressament sol·liciten.   
Podran sol·licitar aquest trasllat per escrit a la Direcció General de Personal Docent de la Conselleria d'Educació, Cultura i Esport, indicar la localitat o localitats on volen ser destinades i adjuntar una còpia de la documentació que acredite la condició de víctima de violència de gènere, d'acord amb la legislació vigent. En aquesta actuació es protegirà la intimitat de la víctima, en especial les seues dades personals, les dels seus descendents i les de qualsevol persona que estiga sota la seua guarda o custòdia.  
  
Vint-i-unena. Efectes  
Aquesta resolució entrarà en vigor l'endemà de ser publicada en el Diari Oficial de la Generalitat Valenciana.  
D'acord amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, contra aquest acte, que posa fi a la via administrativa, es podrà interposar potestativament un recurs de reposició, o bé es podrà plantejar directament un recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició s'haurà d'interposar davant de la directora general de Personal Docent d'aquesta conselleria en el termini d'un mes a comptar de l'endemà de publicar-se.  
b) El recurs contenciós administratiu s'haurà de plantejar davant del Jutjat Contenciós Administratiu de València en el termini de dos mesos a comptar de l'endemà de publicar-se.  
  
València, 28 d'octubre de 2020.- La directora general de Personal Docent: M. Ángeles Herranz Ábalos.